En nokså stor (ca. 27 millimeter), blank, fargerik praktbille. Kroppen er nokså spoleformet. Hode og pronotum er blanke og mørke med grønnlig metallglans, scutellum grønnlig. Dekkvingene er gulbrune i den fremre halvdelen, brunrøde i den bakre, med et bredt, svart tverrbånd mellom fargene og en svart flekk i spissen. Dekkvingene har tydelige punktrader og noen små tenner i spissen. Beina, og undersiden er blankt blågrønt metalliske. Hodet har noe forlengede munndeler, på undersiden er prosternum (platen rett bak hodet) kjegleformet forlenget. Oversiden er uten synlige hår.